
18. MARTS: 
EUROPÆISK 
AKTIONSDAG 
MOD RACISME 


OG FASCISME 


Bliver markeret i Odense, Aarhus og 
København. 


Læs side 4-5 


æ Re TED HD ATT TE 
SÅ | DEMONSTRATED AGAINST TRUMP'! 
. Ege THIS IS ONLY THE BEGINNING: 

, unities, munity 
t n a Associations, ssociations, 
LGBTQ+, Women's Grou of People with Disabilities, People in the Arts and Culture sector 


s 
(Ø KEERFA RAGSUS PASSET AREA EEN 


MASSEPROTESTER 
I RUMÆNIEN 


Regering under pres efter de stør- 
ste demonstrationer i landets hi- 
storie. 


Læs side 7 


100-ÅRET FOR 
DEN RUSSISKE 
REVOLUTION 


I februar 1917 startede kvindelige 
arbejdere strejker, der endte med at 
vælte zaren. 


Læs side 9 

Ham Den Lange: Giv en skilling 
(the struggle is real) 


Ham Den Lange har skrevet en sang om at støtte én, der virkeligt har et pro- 
blem. 


Giv en skilling til Henri / giv en skilling til Henri / giv en skilling til Henri / vived du har det 
For det' så hårdt at være prinsgemal 


Ja, det så synd for Henri 

vi kan ikke vide hvordan det føles indeni 

tænk på andre end dig selv, det bliver jeg nødt til at sige 
han bliver aldrig den konge han var født til at blive 

så host op nu, fuck nu dine problemer 

du har det godt du, stop nu, I ved hvad jeg mener 

for der er nogle ting man bare bliver nødt til at gøre i dette liv 
så prøv at se det store perspektiv 

Jeg mener hvis din cykel den bliver stjålet 

du bliver fyret fra dit job 

hvis kontanthjælpen ryger 

eller kæresten hun slår op 

hvis du føler det er håbløst og du næsten ikke kan klare mere 
så bare husk der er nogen der har det meget værre 

Hvad ved vi om det som almindelige borgere? 

Der er snore der skal klippes over 

der er ferier der skal holdes, der er heste der skal berides 
der er valg der skal træffes: Audi 6 eller Mercedes? 

Flot fyr, magt, rådyrjagt, connoisseur, fransk, håndører, tak! 
Han bliver aldrig konge uanset hvad han forsøger 

så lad os samle ind det er det mindste vi kan gøre 


Giv en skilling til Henri / giv en skilling til Henri / giv en skilling til Henri / vi ved du har det 
For det' så hårdt at være prinsgemal 


Han skal smile glad 

og opretholde sin facade 

når Billedbladet ser ham i en swimmingpool med Chardonnay og pindemad 
tid til royal nødhjælp min søde ven 

kan det virkelig passe han selv skal betale flyet hjem? 

Der er pøblen der skal smiles til 

hvis du er taknemmelig skal du vise det 

så støt en classy fyr der har læst en masse bøger 

har sin egen privatchauffør og er en god ambassadør 

iet sommerhus, springvand og 18 søer 

hvor han spiser friske frøer i ristet smør og garniture med pastarør 
som han skyller ned med et glas likør 

på de græske øer til tonerne af Rasmus Nøhr 

Han må holde sig i baggrunden 

han bliver aldrig konge, han må nøjes med at dagdrømme 

det klart han føler sig snydt af samfundet 

de eneste der kan forstå ham efterhånden det er hans gravhunde 
Eliterytter, kongelig profil, fritidsdykker, folkelig appeal, 

fine møbler, offentligt til grin, spiser trøfler 

Struggle is real 


Giv en skilling til Henri / giv en skilling til Henri / giv nu en skilling til Henri / vived du har 
det 
For det' så hårdt at være prinsgemal 


Som dagene går på Amalienborg 

bliver der mindre og mindre humane kår 
selvom man har folk til at rede sit hår 

og egen mekaniker 

er der problemer for prinsgemalen tror 

det hans tur at holde nytårstale i år 

grib i din lomme, tænk dig nu om 

han kan ikke blive konge 

giv mig din hånd og find pengene frem 

giv tillid til ham inden det styrter sammen 

så hvis du sidder og er bitter over dine dagpenge er udløbet 
og du ikke kan betale dine regninger 

og ikke ved hvad du skal gøre og stener 

husk at der er nogen der har større problemer 
Henri fra Frankrig 

han har det meste 

men konge bliver han aldrig 

og det så synd, uh-uh 

Så giv en mønt lige nu 


Death From Above: U.S. Bombs Dropped on Foreign Soil 


Number of bombs dropped on targets in selected countries by U.S. Forces" 

Vinder af Nobels Fredspris, Barack Obama, var i 2016 ansvarlig for, at USA's 
militær har smidt mindst 26.171 bomber over 7 forskellige lande i 2016: 
Syrien, Irak, Libyen, Yemen, Somalia, Afghanistan og Pakistan. 


Folkene bag opgørelsen siger: 

"Dette estimat er uden tvivlt for lavt sat, når man tænker på, at pålidelige 
data kun er tilgængelige for luftangreb i Pakistan, Yemen, Somalia og Libyen, 
og at et enkelt angreb ifølge Pentagons definition kan involvere, at man smi- 
der flere bomber på en gang.” 

Den 13. februar kunne FN meddele, at endnu 26 var blevet dræbt af luft- 
angreb fra USA og NATO i Helmand-provinsen i Afghanistan.De fleste af de 
dræbte var kvinder og børn. 


6100 færre offentligt ansatte under Løkke 


Antallet af offentligt ansatte er faldet med 6.100, siden Løkke blev stats- 
minister igen i juni 2015. 

Det viser en analyse fra Arbejderbevægelsens Erhvervsråd (AE). 

Analysen viser også, at der vil være 16.000 færre offentligt ansatte (ud af 
810.000) i 2025, hvis regeringen gennemfører sin plan om 0,3 pct. årlig vækst. 
Der kræves nemlig 0,6 pct. vækst om året i det offentlige for at fastholde det 
nuværende niveau. 

Formand for fagforbundet FOA, Dennis Kristensen, påpeger, at regeringen 
argumenterede med, at den økonomiske krise gjorde det nødvendigt med 
nedskæringer. Og at de selvsamme mennesker nu siger, at det går bedre 
med økonomien, hvilket gør det nødvendigt at holde fast i et lavt offentligt 
forbrug. 

"Med andre ord skal den offentlige sektor åbenbart være mindre, uanset 
om det går dårligt eller godt, hvilket AE's analyse også viser. Så det handler 
altså om ideologi og ikke om den økonomiske situation, hvilket regeringen 
snart burde indrømme ærligt. 

Det er et politisk ønske, at den offentlige sektor skal være mindre, så vi får 
mindre velfærd og offentlig service. Derfor bør vi få en offentlig diskussion 
om, hvorvidt vi vil velfærden eller ej,” siger Dennis Kristensen. 


Løsningen 


af Bertolt Brecht 

Efter opstanden den 17. juni 

Lod Forfatterforbundets sekretær 

I Stalin Allé uddele flyveblade 

På hvilke man kunne læse, at folket 
Havde forskertset regeringens tillid 
Og kun ved fordoblet arbejde 
Kunne genvinde den. Var det da 
ikke enklere, om regeringen 
Opløste folket og 

Valgte et nyt? 


Brecht skrev digtet efter Sovjetunionens besættelse og oprøret den 17. juni 
1953 i det såkaldt socialistiske DDR's hovedstad Berlin. 

Men det er en tidløs kommentar til de fleste politikeres opfattelse af deres 
forhold til dem, der har valgt dem. 


Læs mere om Brecht på socialister.dk/avis/visartikel.asp?art=900220 


| Det mener vi | mener VI 


Optimisme eller 
pessimisme? 


Hvis man håber på forandring — eller bare en vis anstændighed - fra politikere 
og magthavere, er der god grund til pessimisme. 








Donald Trumps overtagelse af præsidentembedet i USA har båse udløst vrede 
og frygt for fremtiden hos mange. Og med god grund. 

Trump — og ikke mindst dem, han omgiver sig med — er rabiate racister, kvin- 
deundertrykkere, utilregnelige, og de har tænkt sig at bruge alle midler til at 
forsvare deres position i den absolut rigeste del af eliten. 

Gratisavisen metroXpress havde i starten af februar en forside, der advarede 
mod at tale grimt om Trump, når der er børn i nærheden. For så vil børnene 
også sige i skolen, at "Trump er dum”. 

Hvorfor er det så et problem? Behøver metroXpress at føre Løkke-politik? 


Bøllen Trump 
Inde i avisen blev det så fulgt op af gode råd om, hvordan man tog "den gode 
samtale” med børnene. Man skulle fortælle, at der jo også er folk i skolen, der 
lyver og taler grimt (underforstået: så er der ingen grund til at være bange). 
Men billedet holder ikke: Når nogen lyver eller taler grimt i skolen, så kan børn 
beklage sig til en voksen, en autoritet. Men der er ingen autoritet over Trump. 
I stedet skulle metroXpress have brugt billedet med en bølle i skolegården. 
Hvad gørman ved en bølle, hvis bøllen er lærerens yndling? Man rotter sig sam- 
men — "organiserer sig” for at bruge et mere politisk udtryk. 


Mange små Trump'er 

Selv om Trump & Co. er lidt ud over det sædvanlige, så er han blot det nyeste 
skud på stammen af politikere, der uden blusel går til angreb på indvandrere, 
kvinder, mindsteløn, arbejdstid, pension osv. osv. 

I Frankrig har de Hollande. I Storbritannien May. Og i Danmark har vi en al- 
liance af de værste udskud — Løkke, Thulesen Dahl og Samuelsen — siddende 
ved den politiske styrepind. 

De bruger allesammen stats-racisme til at skabe splittelse og aflede opmærk- 
somheden fra reelle problemer, mens de gennemfører nedskæringer — og gør 
de rige rigere og alle os andre fattigere. 

Det er ikke fra oven, vi skal forvente noget godt. 


Ingen frelser fra oven 

Desværre har alle de parlamentariske arbejderpartier sat deres politiske fokus 
på det sted, hvor håbet om forandring er mindst: Christiansborg (og ditto i 
andre lande). 

Men hvis vi kigger rundt på kloden, er det ikke kun Trump og mini-Trump'er, 
vi ser. 

I sidste nummer kunne vi fortælle om, at over en million demonstrerede i 
Sydkorea og væltede deres lokale Trump. På side 7 i denne avis kan du læse om 
de største demonstrationer i Rumæniens historie, som har tvunget regeringen 
på retræte. 

Hvis socialdemokrater, SF'ere, EL ere og Alternativ-folk brugte bare en brøkdel 
af deres tid og energi på at organisere almindelige arbejdere, studerende, pensio- 
nister osv. tilmodstand, så kunne Trump-bøllerne hurtigt komme på tilbagetog. 

Det er der, desværre, ikke meget der tyder på, vil ske. 


Vi må selv organisere modstand 
Men som Bjarne Lykke fra Vejle siger, så er vreden stor rundt omkring (se side 
8). Den skal "bare” organiseres. 

Der er mange, der gerne ville tro på, at der er et "folkeligt oprør på vej,” som 
Bjarne udtrykker det. Men der skal mere til end et råb på facebook. 

Reel modstand er nødt til først og fremmest at blive organiseret i den virkelige 
verden. Ved at snakke ansigt til ansigt med folk og overbevise dem om, at det 
kan nytte at organisere mod racisme, nedskæringer og fyringer. 


18. marts og 10. maj 
I den nærmeste tid er der mindst to initiativer, man kan koble sig på og få ar- 
bejdskammerater, medstuderende osv. med til at organisere omkring. 

18. marts er der demonstration i de 3 største byer i Danmark mod racisme og 
højrefløjen (se side 5). 

Og 10. maj har Velfærdsalliancen endnu en gang opfordret til demonstrationer 
i alle kommuner mod nedskæringer og fyringer (se side 10). 

Trump og mini-Trump'erne er en advarsel om, hvordan tingene kan udvikle 
sig, hvis vi ikke arbejder for at få flere med til at protestere. 

Men optimismen kan vi hente fra hver gang, det lykkes at organisere et par 
kolleger eller 10 mere til at mobilisere tilden næste manifestation af, at vi kræver 
et ordentligt liv for alle. 

24 dage efter sin udnævnelse blev Donald 
Trumps nationale sikkerhedsrådgiver 
presset til at indgive sin afskedsbegæring. 





Af Jørn Andersen 


Sikkerhedsrådgiveren, Michael Flynn, 
opnåede dermed rekorden som den, der 
har siddet kortest tid på posten. 

Grunden til fyringen (som det reelt er) 
er, at Flynn, mens Obama stadig sad på 
præsident-posten, har forhandlet med 
Rusland og ladet dem forstå, at Trump ville 
ophæve de sanktioner, som Obama på det 
tidspunkt var ved at gennemføre. 

Men ikke kun det: Han havde også løjet 
for vicepræsident Pence om det. Men siden 
er det kommet frem, at Trump selv var vel- 
orienteret om såvel forhandlingerne som 
om løgnen over for Pence. 


Trump og statsmagten 
Nu er socialister normalt ret ligeglade med 
hvilke kapitalister og magthavere, der sny- 

Trump I problemer 


der hinanden. 

Men sagen illustrerer ét af Trumps proble- 
mer: Ligesom venstreorienterede regeringer 
kan blive saboteret af statsapparatet, så kan 
Trump det også. 

Dele af den mere hardcore del af stats- 
apparatet er ikke specielt tilfredse med 
Trumps politik. Så vi kan forvente, at flere 
af den slags sager vil blive lækket og skabe 
problemer for Trump. 

Men tag ikke fejl: Det meste af apparatet 
vil tilpasse sigTrumps politik. De har under 
skiftende præsidenter administreret angreb 
på arbejderklassen og de fattigste. Og det vil 
de fortsætte med. 


Læs om den voksende protestbevægelse 
mod Trump i USA på side 6. 


Protester mod Trump i Edinburgh. Foto: Duncan Brown 


Ånti-Trump-protester i Europa 


Flygtninge er velkomne, Trump er ikke 


Især i Storbritannien har der været store 
protester, da premierminister May har 
inviteret Trump på statsbesøg, formentlig 
i juni. 


Allerede i starten af februar demonstre- 
rede 40.000 i London mod Trumps muslim- 
forbud. Mange af dem havde aldrig været på 
en demonstration før. 

Og over hele Storbritannien er der ved 
at blive dannet anti-Trump-grupper, der 
samler anti-racister, krigsmodstandere, 
Corbyn-støtter, indvandrer-organisationer 
OSV. 


Allerede 20. februar er der planlagt de- 
monstrationer i over 20 britiske byer, mens 
parlamentet diskuterer Trump-besøget. 
Premierminister May har problemer. 

Ligeledes har der været anti-Trump- 
demonstrationer i en række andre lande, 
både i forbindelse med indsættelsen 20. 
januar og senere. Og flere er på vej. 


Læs også om anti-Trump-protester i Kø- 
benhavn og Odense side 8. 

Ny bog 


GRÆNSERNE 





Om flygtninge, indvandring og nødven- 





Af Sigurd Skov 


Det emne der fylder mest i den offentlige 
debat i dag er spørgsmålet om flygtninge 
og indvandring. 

Medierne bruger sidevis på at offentlig- 
gøre indvandrer-fjendske artikler, og mas- 
sevis afudsendelser stiller sig "kritisk” over 
for indvandring — og muslimer specielt. 

Konsekvensen er, at en stor del af be- 
folkningen tager mange af de falske argu- 
menter og løgne til sig. Mange accepterer, 
at flygtninge og muslimer simpelthen er 
mindre værd som mennesker. 


En nødvendig bog 
Åbn grænserne arbejder sig systematisk 
gennem de problematikker, som forbindes 
med indvandring. Alle de populære løgne 
bliver her udfordret og det underbygges 
med fakta og dybde. 

På letforståelig vis bliver der gjort op 
med bl.a. Huntingtons "teori” om civilisa- 
tionernes sammenstød og ideen om, at vi 
skal vælge mellem flygtninge eller velfærd. 

Denne nye, lille bog af Jesper Juul Mik- 
kelsen er inddelt i et forord som opstiller de 
gængse svar på flygtningekrisen samt fire 
kapitler, som hver især bearbejder nogle 
hovedtemaer: 

- Islamofobi, racisme og religion. 

- Løgnene omkring samfundsøkonomi- 
ske tab ved flygtninge, hvor den peger på 
den virkelige synder, når det kommer til 
den tabte velfærd, nemlig nyliberalismen. 

- Migration som en naturlig del af arbej- 
deres færden inden for de kapitalistiske 
rammer, og nødvendigheden samt styrken 
i at organiserer udenlandsk arbejdskraft i 
kampen mod løntrykkeriet. 

- Samt et kapitel, som forklarer, hvorfor 
vi skal bygge en international anti-racistisk 
bevægelse. 


Mangfoldighed 
Et historisk tilbageblik og en forståelse af 
kapitalismens konsekvenser viser tydeligt, 
hvordan vi sagtens kan leve sammen på 
tværs af religion og kultur. Og at de ting er 
under konstant forandring, hvis vi vil det. 
Men det kræver, at vi bekæmper den 
sociale ulighed, som i dag giver os følelsen 
af, at der ikke er nok til alle. Ligesom at det 
tydeliggøres, hvordan islamofobien er til 
for at legitimere imperialistiske krige og 
for at splitte os som klasse. 


Klassefællesskab 
Et af de vigtigste led i denne forbindelse 
er netop fortællingen om klasse. Vi har 
langt mere til fælles med vores muslimske 
nabo eller polske kollega, end vi har med 
samfundets politiske og økonomiske elite. 
På tværs af grænser udgør vi sammen 
arbejderklassen, vi er alle nødt til at sælge 
vores arbejdskraft og vi ønsker alle et sik- 





kert og trygt liv. 

Vi har fælles klasseinteresser, som stri- 
der mod dem, der vil lukke grænserne, og 
som vil trække Europa i en mere brutal og 
autoritær retning. 


Internationalistiske svar 

Svaret fra Åbn Grænserne på flygtninge- 
krisen går i ét med vores svar på den 
stigende sociale ulighed, på klimaspørgs- 
målet, og de mange imperialistiske angreb. 

Vores svar er først og fremmest interna- 
tionalt. For det er, når arbejderklassen står 
sammen, at vi er stærkest. 

Et godt eksempel, der fortælles i bogen, 
er historien om de udenlandske arbejdere 
på det nye metrobyggeri. Her bliver det 
tydeligt, at danske arbejdsgivere udnytter 
polsk arbejdskraft til at dumpe lønnen, 
og hvordan det bedste modangreb var at 
organisere den polske arbejdskraft. 

Ikke blot fordi, både danske som uden- 
landske arbejdere har en interesse i højere 
lønninger, men også fordi de udenlandske 
arbejdere blev væbnet med farlig viden — 
om deres klasses magt. 


Et must read 
Den let tilgængelige og systematiske 
argumentation gennem bogen væbner 
alle gadeaktivister og antiracister til at gå 
direkte til sagen. 

Åbn Grænserne er et 'must read” for alle 
anti-racister i dag. 


Jesper Juul Mikkelsen 





Åbn grænserne 

Af Jesper Juul Mikkelsen 

86 sider (lille format) - 40 kr. (+ evt. porto 
20 kr.) 

Køb den hos Modstand.org. Eller betal 60 
kr. på MobilePay til 7216 4980 (husk at 
skrive adresse i tekstfeltet). 





EUROPÆISK AKTIONSDAG 
MOD RACISME OG FASCISME 


18. MARTS 


Initiativet kommer fra en international konference mod racisme og fascisme i Athen 
i oktober. Læs et udsnit af udtalelsen herunder. 





Der deltog anti-racister fra København og fra Racismefri By - Odense for Mangfol- 
dighed sammen med folk fra Tyskland, Østrig, England, Holland, Frankrig, Cypern, 
Katalonien og Tyrkiet. 

Også i Danmark bliver der demonstrationer. 


Den internationale antiracistiske og antifascistiske konference, arran- 
geret af Keerfa i Athen oktober 2016, udtaler: 

En stærkere bevægelse mod racisme breder sig over Europa. Den kæmper 
mod EU's aftale med Tyrkiet om at stoppe flygtningestrømmen og de europæiske 
regeringer, som har lukket grænserne, åbnet lejre og opsat hegn. EU og de eu- 
ropæiske regeringer nægter millioner af mennesker på flugt retten til at søge asyl. 

Vestens krige i Mellemøsten, Asien og Afrika har betydet død og ødelæggelse for 
millioner af mennesker. Alligevel lukker Europa grænserne, indsætter NATO-skibe og 
styrker Frontex for at holde flygtningene ude. 

Samtidig oplever vi en bølge af islamofobi. Den er med til at dehumanisere flygt- 
ningene, aflede opmærksomheden fra situationen i flygtningenes hjemlande og de 
voksende problemer med arbejdsløshed og fattigdom i Europa. Det underminerer 
demokratiet og frihedsrettighederne. 

Denne politik baner vejen for højreradikale og fascistiske partier i flere eu- 
ropæiske lande. 

Men solidariteten med flygtningene fortsætter med at have bred støtte i befolk- 
ningen. 

Vi må fortsætte kampen mod EU's aftale med Tyrkiet, de lukkede grænser, 
lejrene og deportationerne, så flygtningene får ret til at søge asyl. Vi må kæmpe for 
at flygtningene bliver ligeværdige medborgere. 

Vi må lukke vejen for det yderste højre i hvert eneste land og i hele Europa 
gennem koordineret og fælles indsats. Derfor indkalder vi til en ny fælles-europæisk 
aktionsdag den 18. marts 2017 med landsdækkende demonstrationer i alle hoved- 
stæder. 

Vi opfordrer til brede initiativer og samarbejde i lokalområder, byer, uddan- 
nelsessteder og arbejdspladser sammen med arbejderbevægelsen, indvandrer- og 
flygtningenetværk. 


Demonstrationer i MBE aar ER 
mange europæiske le de i Er SERRA 
lande 18. marts FE. | EU ELE ry 
I Grækenland bliver der de- KLUS ISONLYT 
monstrationer i alle større byer, HERE 
og mange steder er der også 
forskellige antiracistiske aktivi- 
teter i dagene før og efter selve 
aktionsdagen. 

Den antiracistiske bevægelse 
i Grækenland er blevet stærk 
af de sidste ti års klassekamp. 
Talrige generalstrejker, strejker, 
demonstrationer, besættelser 
osv. har styrket solidariteten og 
selvtilliden i arbejderklassen. 
Ud over Grækenland ser der 
også ud til at blive store demon- 
strationer især i Storbritannien, 
hvor en stærk anti-racistisk be- 
vægelse mobiliserer til dagen. 
Der bliver også antiracistiske 
demonstrationer og protester 
i en række andre lande, både 
18. marts og i dagene omkring. 
I Storbritannien er opbygningen 
blevet styrket af, at man har 
kunnet kombinere kampen 
mod racisme med kampen mod 
Trump. Dermed virker kampen 
relevant for flere, og der er 
flere, som finder sammen om 
at mobilisere. 

aber SLETTET 
SMASH THE NEDNA 


Calling: ADEDY, Unions, Refugees, Immigrant Communities, Community Movei 
Antiracist Movements, Immigrant Integration Councils, Roma Associations, Stuc 
LGBTQ+, Women's Groups, Movements of People with Disabilities, People in the 

Den europæiske aktionsdag mod racisme 
i Odense vil involvere mange forskellige 


miljøer. 








Af Frank Rasmussen 


Første planlægningsmøde foregik i Ung- 
domshuset. Det næste planlægningsmøde 
vil foregå hos 3E som også lægger lokaler til 
den Mangfoldighedsfestival, som vil foregå 
den 18. marts. 

I alt 23 forskellige netværk støtter aktions- 
dagen. Som et minimum har alle forpligtet 
sig til at udbrede kendskabet til 18. marts i 
deres eget netværk. 


Flyers og plakater 
Vi har trykt 500 plakater og 6000 flyers og de 
skal nu uddeles og sættes op overalt i byen, 
på skoler og uddannelsessteder. 

Sammen med PLS laver vi et fremstød på 
Campus UCL. Det vil også ske på SDU og 
VUC og andre uddannelsessteder. 


Kunst fra Calais 

Desuden har vi et arrangement, som sæt- 
ter fokus på situationen med de mange 
flygtninge, som stadig befinder sig i Europa, 
selvom grænserne er lukkede. 

Aske Krejlgaard har arbejdet et år i ”Jung- 
len” i Calais for Refugee Youth Service. Han 
fortæller om flygtningene og deres kamp for 
en tilværelse i frihed og sikkerhed. Arrange- 
mentet er et samarbejde mellem Racismefri 
By- Odense for Mangfoldighed — Ungdoms- 
husets Café og Refugee Youth Service. 

Det foregår i Ungdomshusets Café, Nør- 
regade 60, d. 28. feb. kl. 19.30 

www.facebook.com/ 
events/150685492100497/ 


18. marts I Odense 


Svinehunden møder flygtningen 

Den 10. marts kl. 15 opstiller kunstneren Jens 
Galschiøt skulpturer af flygtninge og "Min 
indre svinehund. 

Skulpturerne symboliserer debatten om 
danskhed og de fremmede og Jens Galschiøt 
spørger: Æder angsten vore sjæle op? Og til- 
føjer: ”Det er ikke de fremmede, men vores 
reaktion på de fremmede, som truer vores 
kultur og værdier”. 

Skulpturerne stilles op på Gråbrødre Plads. 
Her vil de stå i 2 uger. Det er samme plads, 
som demonstrationen den 18. marts skal 
starte fra. 

www.facebook.com/ 
events/1883535501878771/ 


På dagen 
På selve dagen, 18. marts har vi først en de- 
monstration gennem byen. Den ender hos 
3F, hvor Mangfoldighedsfestivalen finder 
sted. Her kan alle netværk få en bod, holde 
en tale mv. 

Vi slutter 18. marts med en antiracistisk 
koncert i Ungdomshuset. Det er et samar- 
bejde mellem Racismefri By — Odense for 
Mangfoldighed og Røde Himmel. 

www.facebook.com / 
events/156120114877081/ 


Udbred antiracismen 

Det, vi laver i Odense, opfatter vi som en del 
af en større bevægelse mod racisme, som 
vi må bygge her i landet, i Europa, ja i hele 
verden. 

Det er opmuntrende, at protesterne mod 
Trump har fået så stort et omfang, både i 
USA, men også i Europa. 

Efter 18. marts må vi se på om der er basis 
for at etablere et egentligt landsdækkende 
antiracistisk netværk i Danmark. 





Socialistisk Arbejderavis 
Nr. 357, 17. februar 2017 


| SIDE 05 


18. marts 


I København 


I København arrangeres protestdagen 
af det nye netværk Mangfoldige Stem- 
mer - Mod Racisme 





Af Sigurd Sejer Skov 


Hvem er Mangfoldige Stemmer - 
Mod Racisme 

Mangfoldige Stemmer — Mod Racisme 
er et netværk, som vil samle alle interes- 
serede, der vilkæmpe mod racisme i Kø- 
benhavn og omegn. Alle kan være med! 

Vores grundlag er et græsrods- og in- 
tersektionelt netværk, som skal oplyse 
og informere om kampen mod racisme, 
der hvor man befinder sig, samt samle 
almindelige mennesker til kamp på 
gadeplan via demonstrationer, happe- 
nings, debatmøder mm. 

Netværket vil invitere til sund, erfa- 
ringsbaseret og demokratisk debat om, 
hvordan vi bekæmper racismen bedst, 
og arrangere protestmarkeringer, når der 
foregår racistiske handlinger på gulvet 
på Christiansborg eller på gaden. 


18. marts - international dag mod 
racisme 

Den 18. marts går vi på gaden mod ra- 
cismen i København, ligesom man gør 
det flere steder i resten af landet samt 
Europa. 

Det er vigtigt at bakke op om den in- 
ternationale bevægelse mod racisme, for 
kun med en international bevægelse kan 
vi udfordre Fort Europa og dets venner. 

På dagen starter vi kl. 13 ved udlæn- 
dinge- og integrationsministeriet (Slots- 
holmsgade 10). 

Her vil viomdøbe ministeriet til mang- 


foldigheds- og interaktions ministeriet. 

Herefter vil vigå mod Rådhuspladsen, 
hvor der vil være talere og underhold- 
ning. 


Hvordan kan du være med? 
Er du interesseret i at blive aktivi Mang- 
foldige Stemmer - Mod Racisme kan du 
kontakte Sigurd Sejer Skov på 40 33 49 21. 
Vi har løbende begivenheder som er 
værd at følge med i. Det kan du gøre ved 
at følge ”Mangfoldige Stemmer — Mod 
Racisme” på facebook. 
Her bliver løbeseddelsuddelinger, 
møder, happenings osv. offentliggjort, 
og ALLE kan deltage. 


Vi håber meget du har lyst til at være 
med, for vi har brug for dig, og du har 
brug for os. 


Smilets by giver racismen det røde kort 


Aarhus protesterer 18. marts mod natio- 
nalismens fremmarch. 





folkelig markering af, at ”nok er nok”, og 
at vi ønsker en by og et samfund præget 


af mangfoldighed og respekt for forskel- 
lighed.” 

Sådan lyder indkaldelsen i Aarhus til 
aktionsdag mod racisme 18. marts. 

Bl.a. revolutionære socialister, socialde- 
mokrater, kvindesvømmere fra Gellerup, 
fagforeninger, elev- og studenterorganisa- 
tioner samt "humanitære” foreninger står 
bag en bred manifestation mod racisme og 
diskrimination. 


Af Lars Henrik Carlskov 


"Valget af Donald Trump til amerikansk 
præsident for nylig var blot et af mange 
tegn på, at nationalistiske og fremmed- 
fjendske kræfter har vind i sejlene over 
en stor del af verden. Det gælder også 
herhjemme, hvor Dansk Folkeparti er Fol- 
ketingets næststørste parti og det endnu 


mere yderliggående Nye Borgerlige i flere 
målinger står til valg. 

Samtidig har mistænkeliggørende retorik 
og diskriminerende politik, som tidligere 
var forbeholdt den nationalistiske højre- 
fløj, idag vundet indpas langt inde i den 
politiske mainstream. 

Derfor ønsker vi at samle alle gode kræf- 
ter til en fælles manifestation, f.eks. med 


taler og musikalske og kunstneriske ind- 
slag, mod den truende politiske udvikling. 
Vores mål er at samle alt lige fra politiske 





partier til fagforeninger, uddannelsesor- 
ganisationer græsrodsorganisationer og 
interesserede enkeltpersoner til en stor og 


Følg med på Aarhus for Mangfol- 
digheds Facebook-side eller skriv til 
formangfoldighedæegmail.com. 

En demonstration mod muslim-forbuddet i Washington DC. (Foto: Flickr / Ted Eytan) 





Amerikanske aktivister fejrer en 
domstols-afgørelse, der fortsæt- 
ter suspensionen af præsident 
Trumps muslim-forbud. 





Af Alistair Farrow 


En appeldomstol afsagde sin 
kendelse i går, torsdag (9. feb.; 
red). Den stopper håndhævelsen 
afTrumps forbud mod indrejse fra 
syv overvejende muslimske lande. 
Den blokerer også for hans forbud 
mod flygtninges indrejse. 

Dommernes afgørelse skyldtes 
presset fra masseprotester, der er 
skudt op over store dele af USA. 
Men Trump har gjort klart, at han 
nu ønsker at føre sagen til Høje- 
steret. Det vil være nødvendigt 
med flere protester. 

I mellemtiden fortsætter Trump 
med at give selvtillid til dem, 
der administrerer de racistiske 
overgreb. 

Mere end 100 udokumenterede 
indvandrere blev tilbageholdt ved 
razziaer i mindst fem byer i det 
sydlige Californien i går. Guada- 
lupe Garcia de Rayos, der kom 
til USA i 1996, blev tilbageholdt 
onsdag og deporteret til Mexico. 

Hendes advokater sagde, at Gar- 
cia, som har været tilbageholdt 
otte gange før, blev deporteret på 
grund af Trumps politik. 

Derfor er det vigtigt, at bevæ- 
gelsen mod Trump spreder sig til 
endnu flere universiteter i denne 
uge. 

Kampen om "fristeds-univer- 
siteter” blev intensiveret i sidste 
uge, da de to højre-orienterede, 
Milo Yiannopoulos og David 
Horowitz, lancerede en kampagne 
mod dem. 

Politikken med "fristeds-uni- 
versiteter” tillader udokumen- 


terede indvandrere at studere 
på universitetet, hvis de har de 
fornødne kvalifikationer, uanset 
deres indvandrer-status. Trump 
havde allerede truet med at skære 
i deres bevillinger fra forbunds- 
staten. 

Højrefløjen havde planlagt at 
begynde deres kampagne i ons- 
dags i sidste uge (1. feb.; red.), 
hvor Yiannopoulos skulle tale på 
en demonstration for den yderste 
højrefløj på Californiens Universi- 
tet i Berkeley. Men det blev aflyst, 
efter at omkring 2.000 mennesker 
havde protesteret udenfor. 

Trump reagerede på prote- 
sterne ved at tweet'e: "Hvis UC 
Berkeley ikke tillader ytrings- 
frihed — INGEN bevillinger fra 
forbundsstaten — ?” 

Flere stater har allerede iværk- 
sat lovgivning, som vil beskære 
bevillinger fra forbundsstaten, 
hvis universiteterne nægter at 
overholde den nationale udlæn- 
dingelovgivning. I Alabama har 
delstatens lovgivende forsamling 
debatteret et forslag i denne uge, 
som helt vil fjerne bevillinger til 
universiteter, der ikke opfylder 
kravene. 


Rystede 
Protesterne har rystet de repu- 
blikanske politikere så meget, 
at partiet er begyndt at afholde 
interne møder, om hvordan man 
håndterer dem. "Det er giftigt 
derude,” sagde det republikanske 
kongresmedlem Mark Walker på 
et sådant møde i Washington DC. 
"Selv nogle af dem, der har væ- 
ret her meget længere, end jeg har, 
har aldrig set det på dette niveau.” 
Mens Republikanerne klynkede 
bag lukkede døre, er bevægelsen 
for at forsvare indvandrerne fort- 


sat med at organisere på uddan- 
nelsesstederne. 

Michael Drexler, som er pro- 
fessor ved Bucknell University i 
Pennsylvania, sagde til Socialist 
Worker: "Vi er ikke teknisk set et 
fristeds-universitet, men admi- 
nistrationen har erklæret, at man 
vil følge den politik i alt andet 
end formelt at erklære sig som 
fristeds-universitet. De har gjort 
det klart, at de ikke vil afsløre folks 
indvandrings-status, medmindre 
det bliver krævet af en dommer- 
kendelse.” 

Han tilføjede: "Ingen af fristeds- 
universiteterne kan forhindre 
politiet i at komme ind på uni- 
versitet, hvis de har en dommer- 
kendelse.” 

"Selv om det er symbolsk, tror 
jeg det betyder ganske meget.” 

I Iowa gik studerende og arbej- 


dere i protest, da milliardæren 
Betsy DeVos blev udnævnt til 
undervisningsminister sidste 
tirsdag. 

Michael sagde: "På Bucknell var 
der en fakkelvagt mandag aften, 
og vi havde også en protest mod 
justitsminister Jeff Sessions og 
Betsy DeVos om torsdagen.” 

"Vi havde 250-300 deltagere, 
som er fantastisk for Bucknell, og 
teach-ins var også velbesøgte.” 

["Teach-ins” er en slags møder, 
hvor man diskuterer og bliver 
klogere på et bestemt emne. Der 
er ikke nogen på forhånd fastsat 
dagsorden. Teach-ins spillede fx 
en enormt vigtig rolle i de tidlige 
faser af modstanden på univer- 
siteterne mod Vietnam-krigen i 
slutningen af 1960'erne. Red.] 

Notre Dame University i In- 
diana vedtog en resolution om, at 





Modstanden breder sig på uddannelsessteder i USA, 
mens Trump planlægger nye angreb 





universitetet ville være et fristeds- 
universitet, efter at 4.000 men- 
nesker havde skrevet under på 
kravet. State University of New 
York bekræftede også sin status 
som fristeds-universitet. 

I Arkansas har lovgiverne vedta- 
get et forslag om at nægte at frata- 
ge bevillinger til universiteter, der 
ikke er i overensstemmelse med 
den nye udlændingelovgivning. 

Studerende på Columbia Uni- 
versity, Myra Lucero, sagde til 
Socialist Worker: "Der er endnu 
meget arbejde, der skal gøres, og 
det er nemt at blive afskrækket. 
Men modstand er afgørende — 
som lærer, kvinde og Latina er det 
min pligt at stå op imod uretfær- 
dighed i dette land.” 

Oversat fra Socialist Worker 
(UK) nr. 2540, 10. februar 2017. 


En brandbombe i et giftigt politisk klima 


Chokerende sag fra den jyske by 
Ry skaber debat om mobning og 
racisme. 





Af Lars Henrik Carlskov 

Her blev den 16-årige dansk- 
afghanske dreng Ali angrebet med 
en brandbombe af fire drenge fra 
samme skole. En anden dreng fra 
samme skole er tidligere dømt for 
vold mod Åli. 

fig. offerets familie forsøgte en 
dreng for nylig at stikke ham med 
en saks, og de fire drenge, der er 
sigtet for brandattentatet, havde 
en uge inden forsøgt at overfalde 
og kvæle ham. 

En pige, der har gået i klasse 
med offeret og to af de sigtede 


drenge, skriver, at "de altid (i hvert 
fald så længe jeg kan huske) har 
været efter Ali… Det har på ingen 
måder været Ali, der har været 
problemet. Det er dem der er 
problemet.” 

Offerets bror siger, at Ali "jævn- 
ligt er blevet skubbet og truet af 
drengene på skolen. Eksempelvis 
et skub med skulderen, når han 
gik forbi dem på gangen. Han er 
også tit blevet kaldt 'perker', og 
de har sagt ting som "skrub hjem 
til dit eget land””. 

Offeret far udtaler: "Roden til 
problemerne er skolen … De her 
problemer har været her gennem 
flere år. Det er ikke kun Min søn, 
der har været udsat for de her 


racistiske chikanerier. Mine andre 
børn har også oplevet det.” 


Racisme fra oven siver ned 

Faren er pga. af sønnens udtalel- 
ser og politiets oplysninger "100 
procent sikker” på, at overfaldet 
på sønnen skyldtes racisme. 

Angrebet er sket i et giftigt 
politisk klima, hvor Folketinget lige 
har vedtaget, at "indvandrere” og 
efterkommere” ikke er danskere. 

Selv om vi ikke kender alle 
detaljer i sagen fra Ry, øger den 
langvarige dæmonisering og de- 
humanisering af flygtninge og MuUs- 
limer, som ledende politikere og 
medier står bag, selvsagt risikoen 
for den type angreb. 

Folk er gået på gaden i den rumænske hovedstad Bukarest (Foto: Flickr.com/Gabriel 


Rumænien 





Masseprotester kræver premierministers 


afgang efter "korruptionslov' 


Over 200.000 mennesker gik på gaden i 
Bukarest i Rumænien søndag aften den 
5. februar. Yderligere 300.000 demonstre- 
rede i byer landet over, herunder 40.000 i 
Timisoara og 45.000 i Cluj-Napoca. 





Af TomåS Tengely-Evans 


De kom, efter at protester havde tvunget 
det regerende socialdemokratiske parti til 
at trække dets "korruptions-dekret” til- 
bage. Hvis man blev fundet skyldig i magt- 
misbrug, ville man kun komme i fængsel, 
hvis korruptionssagen handlede om mere 
end 325.000 kr. 

Statsminister Sorin Grindeanu, der pres- 
sede dekretet igennem den foregående 
tirsdag, trak det i aftes tilbage og lovede at 
fremsætte et lovforslag i parlamentet. Men 
demonstranterne kræver nu Grindeanus 
tilbagetræden — og at hans regering skal 
gå af. 


Oppositionspartierne sprang til og støt- 
tede demonstranternes krav med en plan 
om at kræve et mistillids-votum, før rege- 
ringen selv gik på tilbagetog. Men det Nati- 
onal-liberale parti og Bevar den rumænske 
Union tilbyder ikke noget alternativ. 

Sådanne højreorienterede, liberale kræf- 
ter hævder, at regeringen forsøger at "skrue 
tiden tilbage” før den folkelige revolution 
i1989. EU støtter dem og advarede om, at 
der ikke kan blive tale om "tilbageskridt” 
angående korruption. 

Socialdemokraterne stammer fra Den 
Nationale Redningsfront. Det var en fløj 


i det gamle stalinistiske regime, der brød 
med diktator Nicolae Ceausescu og satte 
sig i spidsen for den folkelige revolution 
i 1989. 


Vrede mod nedskæringer 
Socialdemokraterne kom til magten i 
december 2016 på en bølge af vrede mod 
nedskæringer. De var blevet pålagt af en 
højrefløjs-støttet teknokrat-regering, der 
kom til, efter at protester havde tvunget 
den sidste socialdemokratiske statsmini- 
ster Victor Ponta fra magten på grund af 
korruption. 

Når bevægelser mod korruption springer 
op i Østeuropa, kigger nogle efter EU og det 


Rumænien: 


frie marked som et alternativ. 

Nogle mennesker på demonstrationerne 
viftede med EU -flag. 

Rumænien viser styrken i masseprote- 
ster — men også, at bevægelser kan trækkes 
både til venstre og højre. 


Demonstranternes vrede mod korrup- 
tion — og nedskæringer — må vendes mod 
alle dem i toppen. De bliver nødt til at 
formulere krav, der er uafhængige af både 
regeringen og oppositionspartierne på 
højrefløjen og deres støtter i EU. 


Oversat fra SocialistWorker (UK) nr. 2540, 
7. feb. 2017. 


Protesterne fortsætter 


Selv om den rumænske regering har trukket sit "korruptions-dekret', fortsætter 


protesterne — omend i mindre omfang. 


Demonstrationerne søndag den 5. februar, hvor 5-600.000 var på gaden, var de 
største i Rumæniens historie. De 4 første dage i februar havde mellem 220.000 og 


365.000 været på gaden hver dag. 
Søndag den 12. — efter at den ansvarlige minister var trådt tilbage, og dekretet var 
trukket — var der stadig 80-100.000, der demonstrerede. 
Men nu var kravene blevet mere radikale: Man krævede hele regeringens afgang. 


Det er samme mønster som i Sydkorea (se sidste nr. af Socialistisk Arbejderavis). 
Protesterne handler ikke kun om konkrete spørgsmål. De er et udtryk for en mere 
grundlæggende utilfredshed med magthaverne. 

Svømmeforbud 
er anti-muslimsk 
racisme 


Alle partier i Aarhus Byråd (minus 
EL og R) stemte for forbuddet mod 
kvindesvømning i kommunalt regi. 
Det skal "redde” kvinderne. 


Af Lars Henrik Carlskov 


Den postkoloniale teoretiker Spivak 
beskrev med ordene "hvide mænd 
redder brune kvinder fra brune mænd” 
ideerne bag forbuddet mod kvinde- 
svømningen i Gellerupbadet. 

En populær fritidsaktivitet i et af 
landets fattigste boligområder, der i 
forvejen har færre fritidstilbud end 
resten af byen, og hvor hver 6. familie 
rammes af kontanthjælpsloftet. 

Som Elsebeth Frederiksen, talsper- 
son for Kvindesvømningens Venner, 
der bekæmper forbuddet, påpeger, 
ville ingen have anset svømningen 
for et problem i rigmandskvarteret 
Risskov. 

Iflg. borgmester Jacob Bundsgaard 
(S) er "der en udfordring i nogle af de 
muslimske miljøer i Aarhus med kvin- 
deundertrykkelse og formentlig også 
andre steder”. 

Bundsgaard gør her kvindeunder- 
trykkelse til et unikt problem for mus- 
limer eller et problem primært dér. Dog 
mener en lige så stor andel (10 pct.) af 
Dansk Folkepartis vælgere som mus- 
limer, at kvinders plads er i hjemmet. 

Byrådet har ikke iværksat initiativer 
mod dette "parallelsamfund” eller 
rigmandsghettoer, hvor undersøgelser 
viser, at skattesvindel og sort arbejde er 
mest udbredt. 


Del af en større kamp 

Ideen om behovet for, at "Vesten” med 
vold befrier muslimske kvinder er 
gammel. Eeks. invaderede og besatte 
Storbritannien i 1882 Egypten, og le- 
deren af besættelsen, Lord Cromer, 
forsvarede den bl.a. med henvisning 
til kvinderettigheder. 

Samtidig var han i hjemlandet med- 
stifter af en forening mod kvinders 
stemmeret. På samme måde hævdede 
George W. Bush, der bl.a. bekæmpede 
fri abort og prævention, at USA's krig 
ville befri afghanske kvinder. 

Muslimske kvinder ses her som pas- 
sive ofre og ude af stand til at tale og 
handle på egne vegne. Kampen om 
kvindesvømning viser det modsatte. 
Demonstrationer, offentlige møder, 
læserbreve og en underskriftsindsam- 
ling vandt kampen om opinionen, så 
et stort flertal af byens borgere i en 
meningsmåling var imod forbud. 

Det handler bl.a. om kvindekampens 
krav om retten til selv at bestemme, 
hvor lidt — eller hvor meget — tøj, man 
bærer, og om at bestemme over egen 
krop. 

Men da forbuddet skyldes islamo- 
fobi, er det også nødvendigt med en 
bredere anti-racistisk kamp. Den inter- 
nationale aktionsdag mod racisme 18. 
marts handler netop om det. 


Følg "Kvindesvømningens Venner i 
Gellerupbadet” på Facebook. Møderne 
er normalt søndag kl. 16 i Beboerhuset 
Yggdrasil, Dortesvej 35A, 8220 Bra- 
brand. 

Modstand mod Trump 

Womans March i Reno, USA, Foto: Flickr.com/ Trevor Bexon 


Den 21. januar indtog den reak- 
tionære sexist Donald J. Trump 
pladsen som leder af den såkaldte 
frie verden. 





Af Sabina Hvass og Anna Wolf 


Gennem den amerikanske valg- 
kamp er Trump blevet beskyldt for 
at have forgrebet sig på en række 
kvinder. Derudover fik han kaldt 
sin demokratiske modkandidat 
Hillary Clinton "4 nasty woman”, og 
endelig kom et lydklip i hænderne 
på medierne, hvor han erklærer sin 
ret til at "grab them by the pussy”. 

Valgkampen cementerede 
Trumps reaktionære kvindesyn. 

[Washington tog man derfor ini- 
tiativ tilen kvindemarch, og inden 
længe fik initiativet international 
støtte og solidaritetserklæringer. 


Høj stemning og kamp om 
kroppen 
Arrangørerne bag den københavn- 
ske udgave af Women's March var 
overraskede, men også lykkelige 
over, at omkring 5.000 demon- 
stranter dukkede op foran den 
amerikanske ambassade lørdag d. 
21. januar. 

Herefter gik man til Christians- 
borg Slotsplads. Stemningen var 


forsryutjond 
Søyrjulism 

høj, og skilte og bannere bød på et 
bredt og humoristisk udvalg af slo- 
gans og tilråb rettet mod den nye 
amerikanske præsident. Et særligt 
synligt indslag var dem, der havde 
strikket lyserøde 'pussy-hatte' til at 
have på hovedet under marchen. 

Det var en demonstration, der 
til dels bar præg af den spontane 
bevægelse, der står bag den. Frem- 
mødet var internationalt og multi- 
kulturelt. Slogans var orienterede 
mod køn og krop, der fortsat — og 
igen i højere grad — er blevet en 
stærkt politisk kampplads. 

Når den måske mest magtfulde 
person i verden er så utilsløret en 
sexist, så bliver krop og seksualitet 
et politisk spørgsmål. 


Organisering 
Derfor var det også opløftende at 
høre den ene taler efter den anden 
— vidt forskellige i deres vinkling 
af situationen — kalde på organi- 
sering. Fortsat organisering mod 
Trump og det, han står for. 

Det peger måske på en voksende 
bevidsthed om nødvendigheden af 
organiseret, politisk modstand og 
ikke bare én march og spontane 
oprejsninger. 

Man skal dog holde for øje, at mi- 
litant sprogbrug ikke nødvendigvis 

sikrer en politisering. Der er langt 
fra taler om organisering til en reel 
kobling af denne kamp til kamp 
mod f.eks. den danske regering, 
dens racisme osv. 

Det er en kobling, vi fortsat skal 
argumentere for: Trump, Støjberg, 
sexisme, racisme, hænger sammen 
med det kapitalistiske system. 

Ikke desto mindre var den kø- 
benhavnske Women's March en 
opløftende 'genoplivning' af kvin- 
dekampen. 

Selv om mænd og kvinder her 
i Danmark principielt er lige for 
loven, så stod de fremmødte sam- 
men i protest mod Trumps ilde- 
varslende politik, hvad angår de 
amerikanske kvinder, deres repro- 
duktive rettigheder og generelle 
sikkerhed. 

Kampen for lige rettigheder er 
global, og det var tydeligt at høre på 
dagens talere, at den internationale 
solidaritet er afgørende for, at vores 
tilkæmpede rettigheder ikke bliver 
rullet tilbage. 


Find alle talerne på 
www.facebook.com/ 
womensmarchcopenhagen!l 


CHRIS HARMAN 


DEN RUSSISKE 
REVOLUTIONS 
NEDERLAG 


Modstand mod Trump 
i Odense 


Racismefri By — Odense for mangfoldighed gik på gaden 
20. januar i protest mod Donald Trumps indsættelse som 
præsident. 





Af Jens Andersen 


Protesten varede en time, i vinterkulden på den odenseanske 
gågade. På den time kom hele to andre protester forbi. Den ene 
var nogle aktivister fra Bogense Højskole, som protesterede 
mod racisme og had, og for lighed. Den anden var Greenpeace, 
som sagde man skulle bygge broer i stedet for mure. 

Poetry slammer Emil Nygård gav den som Trump, som kunne 
klare alle problemer ved at bygge en ekstra mur. Jo mere ”yuge' 
jo bedre. 

Emil holdt derefter en lille tale om det absurde i den omfat- 
tende usikkerhed og fremmedfrygt i et Europa, som sjældent 
har været så fredeligt som nu. Han så forklaringen i, at det 
er lettere at påvirke folk med frygt end med fakta, og at frygt 
skaber overskrifter. 


Vejle: Fingrene væk fra pen- 
sionsalderen! 


4-500 demonstrede lørdag den 11. februar i Vejle mod regerin- 
gens planer om at"justere tilbagetrækningsaftalen” — dvs. hæve 
pensionsalderen. 





Af Jørn Andersen 


I Vejle er en demonstration på 4-500 mennesker en ret stor 
demonstration. 

Initiativet til den blev taget af lagerarbejder og tillidsrepræsen- 
tant Bjarne Lykke. Med sine 48 år siger han til avisen.dk: 

"Når man har et fysisk hårdt arbejde, kan man ikke bare fort- 
sætte. Man ender med at blive slidt op, ogjeg har allerede smerter 
i skulderen og er nødt til at tage smertestillende. Det er jo ikke 
holdbart, når man har over 20 år til pensionsalderen.” 


Folkeoprør 
Efter demonstrationen sagde Bjarne, at "der er et ulmende fol- 
keoprør på vej.” 

"Jeg tror, at dagens demonstration bare er første step i det, der 
kan blive en ny arbejdskamp. Når jeg taler med mine tillidsmand- 
skollegaer rundt omkring, fornemmer jeg en vrede, der ikke har 
været der i mange år. Vi er simpelthen rasende over de forringelser, 
der finder sted.” 


























Bøger og pjecer fra Modstand.org 


Åbn grænserne. Om flygtninge, indvandring og nødvendigheden af 
kampen mod racisme. Ny bog fra modstand.org. Se anmeldelse side 
4. Jesper Juul Mikkelsen. 86 sider - 40 kr. (porto 20 kr.) 


Den russiske revolution. Introduktion til den russiske revolution i 
1917 - fra 1905 til erobringen af magten. Steve Wright. 27 sider —- 15 
kr. (porto 10 kr.) 
Den russiske revolutions nederlag Hvordan blev revolutionen i Rus- 
land knust og erstattet af Stalins terror? Chris Harman 39 sider - 15 
kr. (porto 10 kr.) 


1917: Russia's Red Year Den russiske revolution i tegninger. Skabt af 
et samarbejde mellem Socialist Workers karrikatur-tegner, Tim Sanders, 
og historikeren John Newsinger. 95 sider - 150 kr. (porto 35 kr.) 


History of the Russian Revolution Fascinerende beretning om et 
samfund i forandring fra top til bund. Den bedste bog, der nogensinde 
er skrevet om 1917. Leon Trotskij 1295 sider - 330 kr. (porto 50 kr.) 


International Socialism 153 Teoretisk tidsskrift udgivet af det britiske 
Socialist Workers Party. Bl.a. om valget i USA, Trump, abort-kampen, 
asiatiske arbejderes kamp og meget mere. Eller læs online på isj.org. 
uk. 224 sider - 60 kr. (porto 35 kr.) 


Check vores online-katalog med flere hundrede titler. 
Du kan bestille på modstand.org - eller ved at overføre pris + porto 
til MobilePay 7216 4980. Skriv titler + din egen adresse i tekst-feltet. 





Revolutionen kom uventet. De politi- 
ske ledere i opposition til det enevæl- 
dige zarstyre spillede ingen rolle. 





Af Lene Junker 


Det var kvinderne, som tog initiativet. 
På kvindernes internationale kampdag 
(23. februar efter den gamle russiske 
kalender) gik en gruppe kvindelige 
tekstilarbejdere i strejke. De krævede 
brød at leve af. 

Kvinderne tog rundt til fabrikkerne i 
området og opfordrede arbejderne dér 
til at gå med i strejken. Inden dagen var 
omme, var 90.000 arbejdere i strejke i 
Petrograd (tidl. Skt. Petersborg, Ruslands 
hovedstad, som var blevet omdøbt til det 
russiske navn af chauvinistiske grunde). 

På dette tidspunkt var der ingen, som 
forestillede sig, at disse strejker skulle 
blive startskuddet til en så storslået be- 
vægelse, som ændrede historien — ikke 
kun i Rusland, men i hele verden. 

Fra starten i 1917 har den russiske 
revolution inspireret og opmuntret 
millioner af undertrykte mennesker ver- 
den over. Den er også blevet kritiseret, 
fordømt og har været mål for militære 
angreb. 


Skyd ikke 

I løbet af de næste 5 dage bredte strejker- 
ne sig fra fabrik til fabrik, og arbejderne 
demonstrerede i gaderne. Demonstra- 
tionerne voksede i omfang, selv om de 
blev mødt af zarstyrets politi og militær, 
som havde ordre til at opløse dem. 

Med livet som indsats henvendte 
arbejderne sig til de menige soldater og 
opfordrede dem til ikke at skyde, men 
i stedet gå med i demonstrationerne. 
Grupper af soldater gjorde mytteri og 
tilsluttede sig kampen, som nu var blevet 
til et oprør mod zardømmet. 

Det enevældige russiske zardømme 
faldt sammen, da det ikke længere havde 
nogen soldater til at forsvare sig. Strej- 
kerne og demonstrationerne spredte sig 
til Moskva og resten af landet. 

Februar-revolutionen i Rusland af- 
skaffede det enevældige zardømme og 


den politiske undertrykkelse. Derefter 
greb folk selv friheden og begyndte 
at organisere sig for at forme et nyt og 
bedre liv. 

Februar-revolutionen kom uventet 
og spontant — uden deltagelse af de tra- 
ditionelle ledere eller politiske partier. 
Initiativet og lederskabet kom fra de 
mest bevidste og erfarne arbejdere. 


Utilfredshed 

Selv om ingen havde forventet februar- 
revolutionen, er det ikke svært at sætte 
sig ind i den utilfredshed, som lå til 
grund for revolutionen. 

I årtier havde russiske arbejdere og 
bønder oplevet voksende fattigdom og 
sult, samtidig med at en lille herskende 
klasse omkring zaren, godsejerne og 
fabriksejerne, levede i sus og dus. Dertil 
kom den politiske undertrykkelse, som 
også ramte intellektuelle og liberale 
grupper. 

Under oprøret i 1905 så vi for første 
gang massestrejker og arbejderråd 
(sovjetter) udfolde sig. Sovjetterne fun- 
gerede med direkte demokratiske valg 
og et flerpartisystem. Her udviklede 
arbejderklassen nye kampformer, nye 
organiseringer og gjorde nye politiske 
erfaringer. 

Oprøret i 1905 blev slået ned, og 
undertrykkelsen fortsatte, men de 
problemer, som var årsagen til oprøret, 
forblev uløste. 


Krig 

1. verdenskrig blev en katastrofe for Rus- 
land, som sendte 15 millioner soldater 
i krig for at forsvare sine imperialistiske 
interesser. Den russiske hær var dårligt 
udrustet og led mange katastrofale 
nederlag. 

Mindst 2 millioner soldater mistede 
livet i skyttegravene og det masseslag- 
teri, som foregik under krigen. 

Utilfredsheden blandt soldaterne 
voksede og udmøntede sig i flugtforsøg 
og desertering. Selv om generalerne 
straffede med pisk, fik det blot utilfreds- 
heden og bitterheden til at vokse. 

De fleste soldater var bønder, og deres 

arbejdskraft manglede i landbruget. 
Derfor blev der ikke produceret mad 
nok til den russiske befolkning. Føde- 
varemanglen ramte især byerne, hvor 
der var rationering, så folk måtte stå i 
for at købe brød. 

Så revolutionen udsprang af en pe- 
riode med social og politisk uro og 
kaos. Den gamle orden var i dyb krise. 
De bedst organiserede, arbejderne, 
ville ikke længere finde sig i den gamle 
orden. I starten var kravet brød, men det 
udviklede sig hurtigt til krav om fred og 
zarens afgang. 

Igen, som under oprøret i 1905, blev 
der dannet arbejderråd (sovjetter) Sol- 
daterne dannede også sovjetter først og 
fremmest i Petrograd, men senere skete 
det i hele landet. 


Brød, fred og jord 

Sovjetterne blev omdrejningspunktet 
for arbejdernes og soldaternes demo- 
kratiske organisering, politiske debat 
og aktiviteter. Fagforeningerne og de 
politiske partier var nu blevet legale, de 
politiske fanger løsladt fra fængsler og 
arbejdslejre. 

Den faglige og politiske organisering 
og debat blomstrede op overalt. 

Efter zarens og enevældens fald over- 
gik magten i Rusland til "den proviso- 
riske regering”, hvilket også Petrograd- 
sovjetten støttede. Flertallet i sovjetten 
havde tillid til, at den ville indfri februar- 
revolutionens krav om brød, fred ogjord. 

Men den provisoriske regering bestod 
hovedsageligt af repræsentanter for 
den herskende klasse (godsejere og fa- 
briksejere), som først i sidste øjeblik, da 
soldaterne havde tilsluttet sig oprøret, 
undsagde zardømmet. 

Den politiske opposition til det ene- 
vældige zardømme var enige om afskaffe 
enevælden og åbne op for en demokra- 
tisk/kapitalistisk udvikling efter samme 
mønster som i Europas førende lande. 

Bolsjevikkerne, mensjevikkerne og De 
Socialrevolutionære (som stod stærkt 
blandt bønderne) kæmpede også for at 
opbygge fagforeninger og sikre arbej- 
derne og bøndernes levevilkår. Desuden 


støttede de en jordreform, som fordelte 
noget af godsejernes jord til bønder og 
landarbejdere. 

Bolsjevikkerne havde endvidere fra 
starten været imod Ruslands deltagelse 
il. verdenskrig. 


Store forventninger 

Euforien over zardømmets fald og den 
nye politiske frihed gav den provisori- 
ske regering råderum og tid til at indfri 
revolutionens krav. Men arbejderne, 
bønderne og soldaternes forventninger 
var store, og de var forankret i Petrograd- 
sovjetten. 

Snart bliver det tydeligt, at den provi- 
soriske regering ikke vil stoppe krigen, 
lave en jordreform eller forbedre arbej- 
dernes levevilkår. 

Regeringen kommer efterhånden 
mere og mere i modsætning til Petro- 
grad-sovjetten, som både har arbejderne 
og soldaterne bag sig. 

Der udvikler sig efterhånden en egent- 
lig dobbeltmagts-situation i Rusland. 
Magten udøves fra to centre. 

Den provisoriske regering på den ene 
side, som repræsenterer godsejernes og 
fabriksejernes interesser, og Petrograd- 
sovjetten på den anden side, som re- 
præsenterer arbejdernes og soldaternes 
interesser. 

Og Lenin kom tilbage fra eksil og skri- 
ver sine aprilteser, der siger Al magt til 
sovjetterne. 

Det kan du læse mere om i næste 
nummer af Socialistisk Arbejderavis. 


Dette er den anden artikel i en serie i 
anledning af 100-året for den russiske 
revolution. Gennem 2017 vil vi følge 
begivenhedernes udvikling, som de ud- 
spillede sig i løbet af året for 100 år siden. 


Datoer 
Den russiske kalender var i 1917 13 
dage efter den vesteuropæiske (og nu- 
værende). Vi har gennem artikelserien 
fastholdt de daværende russiske datoer. 
Revolutionen ændrede kalenderen til 
den nuværende i januar 1918. 


| SIDE 09 


SIDE 10 


Socialistisk Arbejderavis 
Nr. 357, 17. februar 2017 





Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
… OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
heden: 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 





Stem NEJ til 





overenskomsten 


Det er reaktionen fra faglig se- 
kretær i Enhedslisten, Anders 
Olesen, efter det første kig på over- 
enskomstforliget på industriens 
område. 





Af Christine Bergen 


Industriens overenskomst (som 
bliver forhandlet først) plejer at 
sætte rammerne for de efterføl- 
gende overenskomster, og det 
tegner dermed (ikke overraskende) 
tilendnu en gang med dårlige over- 
enskomster på det private område. 

Hovedpunkterne i forslaget — som 
sendes til urafstemning senere — er: 

Arbejdsgiverne får ret til at varsle 
42 timers arbejdsuge i en periode. 

Ældre ansatte får ret til seniordage 


— men de skal selv betale dem af 
deres løn og pension. 


Krummer fra de riges bord 
Kun 1,7 pct. lønstigning til lærlin- 
gene, og kun 2 pct. generelle lønstig- 
ninger. En fordobling af fritvalgs- 
lønkontoen (en arbejdsgiverbetalt 
opsparing) fra 2 pct. til 4 pct. af den 
ferieberettede løn. 

Det er ret beskedne stigninger. 

Danske virksomheder har kæm- 
peoverskud i disse år (2015: 227 mia. 
kr.). Samtidig er topchefernes årsløn 
er steget med 3,6 mio. kr. (33 pct.) fra 
2012-2015 (isamme periode steg en 
LO arbejders løn kun med 1,5 pct.). 

Der er små forbedringer for bør- 
nefamilier, og bedre vilkår for vika- 
rers optjening af anciennitet. 

Men der er intet værn mod social 


dumping. 


Stem nej 

Stem nej til overenskomstforslaget 
— og begynd allerede nu at snakke 
med dine kollegaer om at gøre det 
samme. 

Det gælder ikke kun på industri- 
området— de andre overenskomster 
bliver formentlig ikke meget bedre. 

Men skal vi have en bedre over- 
enskomst, er det ikke nok at stem 
Nej. Det er en god start. 

Men det er nødvendigt samtidig 
at vise arbejdsgiverne, at vi er vil- 
lige til at slås for den. Begynd at 
diskutere hvordan I kan vise det. En 
advarselsstrejke kan sende et signal 
til andre arbejdspladser om, atl i 
hvert fald vil slås. 


Velfærdsalliancen - demo 10. maj 


Landsdækkende demonstration 10. maj mod nedskæringer og fyringer 


Indtil videre er der planlagt demonstrationer i 10 byer - flere er på vej. 
Velfærdsalliancen er en samling af fagligt aktive og andre, som kæmper for at stoppe nedskæringerne i velfær- 
den. I 2016 holdt Velfærdsalliancen to aktionsdage med demonstrationer hele Danmark. 

Den første aktionsdag førte til at regeringen droppede "omprioriteringsbidraget”. Regeringen ville stjæle 1 pct. 
af kommunernes skatteindtægter til "eget formål” - læs: skattelettelser. 


Opstart velfærdsgrupper 


Velfærdsalliancen opfordrer til, at vi samler alle kræfter, lokalt og nationalt, fagligt og politisk, om fælles mani- 
festationer i alle 98 kommuner og foran de fem regioners sygehuse og psykiatriske afdelinger onsdag den 10. 
maj 2017 ”Velfærd til alle - væk med sparekrav, økonomiske håndjern og produktivitetskrav”. 

Specifikt opfordrer vi de privatansattes organisationer til at gå aktiv ind i velfærdskampen som er en kamp 


også for deres medlemmer. 


Velfærdsalliancen er baseret på lokale netværk og græsrødder. Vi hilser alle initiativer store som små, der deler 
vores overordnede mål om velfærd til alle, velkommen. Vi opfordrer til et åbent og fordomsfrit samarbejde mel- 


lem alle gode kræfter. 


For at dele erfaringer og ideer til de kommende aktiviteter vil Velfærdsalliancen arbejde for at være vært for et 
landsdækkende træf for de lokale netværk i begyndelsen af 2017. Vi opfordrer forbund og fagforeninger til at 
indgå i forberedelsen af et sådant træf. 


Ingen kan vinde alene - hverken borgergrupper eller brugerorganisationer, fagforeninger eller fagforbund, hel- 
ler ikke de politiske partier. Kun hvis vi kæmper sammen, kan vi vinde. 


Følg med på facebook.com/velfaerdsallianceDK eller www.velfaerdsalliance.dk. 


&Det er her det sker 


Mødeplan 


Møderne er åbne for alle inte- 
resserede. 

Møde-emnerne kan ændre sig i 
løbet af avisens udgivelsesperi- 
ode. Se de seneste opdateringer 
på socialister.dk/moeder 


København 


Mødes kl. 19.00 i Christians- 
havns Beboerhus, Dronningens- 
gade 34. Kontakt Anders, 3035 
4256, for mere info. 

Torsdag 2.3: Overenskomst 
2017. Oplæg ved Jakob Nerup, 
der er arbejdsmarkedsrådgiver 
for Enhedslistens folketings- 
gruppe. 

Torsdag 9.3: Kvinderne i februar 


revolutionen - 100 år efter: 
Hvad kan feminister lære i dag? 
Torsdag 16.3: Bekæmp racis- 
men og fascismen! 25-året for 
det fascistiske bombeangreb på 
Internationale Socialister. 
Torsdag 23.3: Hvad mener vi 
med nationalismen? 

Torsdag 30.3: Reception på 
nyudgivet bog: "Åbne grænser”. 
Torsdag 6.4: Bolsjevikkerne og 
Lenins "aprilteser” 


Odense 


Mødes kl. 19.30 i Ungdoms- 
huset, Nørregade 60. Kontakt 
Jens, 2426 8023, for mere info. 
Torsdag 23.2: Da kvinderne 
startede revolutionen i Rusland 


Torsdag 2.3: Revolution i vores 
tid? 

Torsdag 9.3: Kvindekamp i dag 
Torsdag 16.3: Socialister og 
anti-racisme 

IS/U Odense på Face- 
book: facebook.com/ 
groups/703272553037371/ 


Århus 


Mødes hver anden tirsdag kl. 
19.30 i Studenternes Hus, lo- 
kale 2.2, Nordre Ringgade 3. 
Kontakt Hans Erik, 6128 9615, 
for mere info. 

Kommende møder 21. februar, 
7.marts, 21. marts. Mødeemner 
var desværre ikke fastlagt ved 
redaktionens afslutning. Se 


socialister.dk/moeder 


IS/U på facebook 


Socialistisk Arbejderavis: face- 
book.com/SocialistiskArbej- 
deraAvis 

Internationale Socialister/ISU: 
facebook.com/gromps/intsoc/ 


= = Socialistisk Arbejderavis: facebook.com/SocialistiskArbejderAvis 
IS/ U p aA faceb ook: Internationale Socialister/ISU: facebook.com/groups/intsoc/ 

for os, hvis vi skal skabe en anden verden! 

I anledning af 100-året for 
salget af de vestindiske øer til 
USA bringer vi historien om 
Danmark som slavehandler- 
nation og voldelig kolonimagt 
i Caribien og Afrika. 





Af Lars Henrik Carlskov 


Fra midten af 1600-tallet til 
starten af 1800-tallet blev ca. 
111.000 slaver kidnappet og 
under dansk flag sejlet fra Afrika 
til Caribien. I disse år stod 
Danmark for ca. 2,3 % af og var 
7. største aktør i den atlantiske 
slavehandel. 

De caribiske øer Skt. Croix, 
Skt. Thomas og Skt. Jan, hvor 
europæiske kolonialister i for- 
vejen havde udryddet den ind- 
fødte befolkning, blev danske 
kolonier — især Skt. Thomas” 
havn — internationalt centrum 
for slavehandel. Det er en myte, 
at danske slaver havde bedre 
forhold, hvilket alle kolonimag- 
ter hævder om egne slaver. 

Slaverne blev brændemær- 
ket, og under den 2-3 måneder 
lange sejlads over Atlanterhavet 
sad den enkelte slave lænket på 
mindre plads end en ligkiste. 
Ca. hver 6. slave døde under 
overfarten, og mange andre 
inden for det første år på øerne. 

I et dansk 1700-talsreglement 
var straffen til slaver for tyveri 
at blive knebet tre gange med 
gloende tænger og derefter 
hængning. For flugtforsøg var 
den amputation af benet, men 
hvis slaven blev tilgivet af sin 
herre, var den i stedet 150 piske- 
slag og afskæring af øret. 

For en slave, der slog, truede 
eller talte hårdt til en hvid, var 
den at blive knebet tre gange 
med gloende tænger og bagef- 
ter hængning, hvis den hvide 
ønskede det. Ellers afhugning 
af slavens hånd. 

Ét "retskaffent” hvidt vidne 
var nok til at få en slave dømt, 

og ved ”formodninger” i sagen 
skulle slaven tortureres. 


Med vold og blod blev land 

bygget 

Enorme formuer blev skabt 
af den såkaldte "trekantshan- 
del”, hvor bl.a. våben byttedes 
til slaver i den danske koloni 
Guldkysten (nutidens Ghana), 
hvorefter slaverne fragtedes til 
Caribien til tvangsarbejde på 
plantager. Derfra blev bl.a. suk- 
ker og rom sendt til Danmark. 

Profitten fra slavehandel 
byggede en stor af del af Kø- 
benhavn, bl.a. Christian IX's 
palæ (hvor dronningen bor), 
Det Gule Palæ (der huser kon- 
gehusets administration), Odd 
Fellow Palæet, Dehns Palæ og 
Admiral Hotel. Det gælder også 
statsministerboligen Marien- 
borg og en række andre danske 
landsteder. 

Slaveprofitterne var en af de 
økonomiske motorer for "den 
florissante” (dvs. blomstrende) 
handelsperiode, som gjorde 
borgerskabet til en afgørende 
magtfaktor i det danske sam- 
fund. 

"Opdagelsen af guld- og 
sølvlandene i Amerika, ud- 
ryddelsen, trældommen og 
begravelsen af den indfødte 
befolkning i bjergværkerne, 
den begyndende erobring og 
udplyndring af Ostindien, Afri- 
kas forvandling til et indelukke 
for handelsjagt på sorthudede, 
kendetegner den kapitalistiske 
produktionsæras morgenrøde. 
Disse idylliske processer er ho- 
vedmomenter i den oprindelige 
akkumulation.” 

Sådan beskrev Karl Marx ko- 
lonialisme og slaveri som afgø- 
rende faktorer i kapitalismens 
gennembrud. 

"Den oprindelige akkumula- 
tion” betød også af, at europæi- 
ske bønder voldeligt fik frataget 
jorden, hvilket skabte et besid- 


ten umn HK 


i y ” K ”" i ' | 
” DM i i — mg ” bd i RF É 
Ar 2840 KO UASGE Von NG pe BID." VØN ÆRGRER : 


delsesløst landproletariat, som 
senere blev til den industrielle 
arbejderklasse. Racismen op- 
stod som ideologi for at legi- 
timere slavehandelen og blev 
sammen med råsukker bragt til 
Danmark i det 18. århundrede. 

Allerede som ung formulere- 
de Marx kravet om at "omstyrte 
alle forhold”, hvor mennesket 
er "fornedret” og"kuet”, og han 
anså desuden slaveriet for en 
hindring for arbejderklassens 
befrielse, uanset hudfarve, 
ligesom han forstod ameri- 
kansk slavebomulds betydning 
for tekstilindustrien i kapita- 
lismens daværende britiske 
centrum. 

Han skrev, at i USA "var en- 
hver selvstændig arbejder- 
bevægelse lammet, så længe 
slaveriet skæmmede en del af 
republikken. Arbejdet kan ikke 
frigøre sig i hvid hud, hvor det 
er brændemærket i sort hud.” 


Oprør og revolutioner stop- 
per slaveriet 

Et af de første og mest langva- 
rige slaveoprør på de to ameri- 
kanske kontinenter brød i 1733 
ud på den danske koloni Skt. 
Jan. Her overtog slaverne det 
meste af øen, men med uden- 
landske tropper blev oprøret 
kvalt efter nimåneder. Oprørere 
blev tortureret og henrettet, 
men de fleste valgte selvmord 
frem for overgivelse. 

Flere selvstændige ameri- 
kanske stater havde allerede 
forbudt slaveri i 1770'erne og 
1780'erne, Frankrig forbød det 
i 1794 og Storbritannien frigav 
slaverne i 1834. I kølvandet på 
den franske revolution 1789 og 
slaverevolutionen på Haiti 1791 
forbød Danmark i 1792 handel 
med nye slaver fra Afrika. Ikke 
handel med slaver i Caribien. 

Danmark frygtede et britisk 
forbud, og desuden døde sla- 
verne hurtigere end de kunne 

reproducere sig selv. Det danske 
forbud indførtes med varsel på 
10 år, hvor danske plantage- 
ejere med favorable statslige 
lån og tilskud importerede flere 
slaver end nogensinde før for at 
blive selvforsynet. 

På de danske øer i Caribien 
blev slaveriet først ophævet i 
det europæiske revolutionsår 
1848, hvor enevælden faldt 
i Danmark. Kort før var der 
slaveoprør på de franske øer 
Martinique og Guadeloupe. 

På Skt. Croix marcherede 
8.000 slaver til byen Frederik- 
sted og krævede øjeblikkelig 
frigivelse, frem for gradvis løs- 
ladelse over 12 år som lovet året 
før. Slaverne var bevæbnede 
med knive og knipler og deres 
leder, som de kaldte General 
Buddo, truede guvernør von 
Scholten med generalstrejke, 
hvorefter denne frigav dem. 

Under von Scholtens efterføl- 
ger henrettedes 17 af oprørerne. 
General Buddo overgav sig efter 
løfter om frit lejde, men blev 
deporteret til Trinidad, mens 
plantageejerne fik erstatning 
for krænket ejendomsret over 
slaverne. 


Årbejderkamp og dansk 
menneskehandel 

De tidligere slaver arbejdede vi- 
dere på plantagerne, hvor de nu 
istedet var bundet af langvarige 
arbejdskontrakter. Forholdene 
på øerne var så miserable, at der 
i1870'erne døde 1.433 børn for 
hver 1.000 fødte børn. 

Ved arbejderopstanden Fi- 
reburn på Skt. Croix i 1878 
blev bl.a. butikker, pakhuse, 
varehuse, godser og sukkerraf- 
finaderier plyndret og antændt. 
12 oprørere blev straks henret- 
tet til skræk og advarsel. Tre 
kvindelige oprørsledere (kaldet 
queens”) fik dødsdom, senere 
ændret til fængsel med hårdt 
arbejde på livstid. 

anmark har slaveblod på sit flag 


Op mod 250 arbejdere blev 
dræbt, og et medlem af planta- 
geejernes væbnede korps skrev, 
at "der blev omtrent skudt 10 
eller 12 Negro og 3 eller 4 paa 
Plantagen Work & Rest, hvoref- 
ter viikke havde den fornøielse 
at skyde flere før om Eftermid- 
dagen paa Plantagen Glynn.” 

Det danske socialdemokrati 
støttede i sin avis de sorte arbej- 
dere, idet "de Rige Plantere har 
som overalt, hvor Kapitalisterne 
regerer og huserer, gjort Øen til 
et Helvede for dem, som maa 
arbejde.” 

Den fortsatte elendighed 
førte i 1916 til en succesrig 
generalstrejke blandt de sorte 
landarbejdere anført af David 
Hamilton Jackson, der havde 
organiseret dem i fagforening. 
Sidstnævnte blev set som så 
stor en trussel, at der blev sendt 
et krigsskib fra Danmark. 

I 1917 blev øerne uden fol- 
keafstemning blandt deres 
befolkning solgt til USA for 25 
mio. dollars (svarende til 1/3 af 
den danske stats årsindtægt). 

Jackson kaldte det "en Skan- 
dale, at Danmark gaar ind her- 
paa, hellere end at give Folket 
dets fulde Frihed!” 

Den danske revolutionære 
Gerson Trier protesterede i et 
brev til Stauning, der var trådt 
ind i regeringen under 1. ver- 
denskrig, over den manglende 
afstemning på øerne som et 
brud på folkenes selvbestem- 
melsesret og krævede Social- 
demokratiets hovedbestyrelse 
indkaldt øjeblikkeligt. 

Fra udlandet skrev Lenin 
om salget: "Hvem har sagt, at 
man ikke sælger mennesker 
i vor tid? Det gør man ganske 
glimrende.” 

Det er denne skamplet på 
Danmarkshistorien, der i 2017 
fylder 100 år. 

